****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Ďakujeme Ti, otec Pavol,  odpočívaj v pokoji . . .

Zomrel kňaz. Náš rodák. Zomrel otec veriacich a správca i vysluhovateľ Božích tajomstiev. Zomrel duchovný otec Pavol Repko. Ešte na konci mája sa v dobrej kondícii tešil so svojimi rodákmi z krásnej slávnosti výročia konsekrácie kostola. Nikoho z nás vtedy ani len nenapadlo, že sa ním budeme o necelé tri mesiace pri tom istom oltári lúčiť na poslednej pozemskej ceste. Božie cesty nie sú vždy našimi cestami a Božie myšlienky nie sú vždy našimi myšlienkami.

Zomrel kňaz, no na prvom mieste človek, Božie stvorenie, muž, kresťan, syn, brat, švagor, kamarát, rodák, jeden z nás. Lebo náš pozemský život je pominuteľný, ohraničený kolískou – narodením sa zo ženy, matky a hrobom – narodením sa pre večnosť. Ako povedal aj otec biskup Marek pri pohrebe, otec Pavol spájal východ so západom, geograficky, lebo za 36 kňazských rokov pôsobil na mnohých miestach nášho Slovenska, ale rovnako tak spájal aj východný – gréckokatolícky a západný – rímskokatolícky obrad. Jednoducho - dýchal naplno oboma pľúcami cirkvi.

Zomrel kňaz. Jeho pľúca na tejto zemi dodýchali a srdce prestalo byť na fatimskú sobotu 7. augusta. Bol veľkým mariánskym ctiteľom a členom Máriinho diela, tak určite nie náhodou smrť práve v tento deň. V deň jeho pohrebu sa naplnil napriek horúčave a opatreniam kostol v Dulovej Vsi ako už dávno nie. A niektorí prišli až naozaj z druhého konca republiky, z Piešťan, kde bola jeho posledná zastávka.

Ďakujem mu aj tou to cestou za všetko čím pomohol a obohatil aj našu farnosť. Ďakujem mu, že sa tu stále rád vracal a neľutoval námahu, ani kilometre. Ďakujem za jeho kňazské srdce, život, každú modlitbu, sv. omšu aj za Vás a vyslúžené sviatosti. Ďakujem, že statočne niesol svoj kňazský kríž, aj ten na konci, kríž choroby a bolesti. Ďakujem jeho pokrvnej rodine, zvlášť sestre Marte za domov, nie iba dom v Dulovej Vsi. Domov, ktorí tvoria vzťahy prijatia a lásky. Ďakujem každému, kto ho v živote prijal a mal úprimne rád. Každému, kto mu pomohol a kto si nechal pomôcť ním. Ďakujem každému, koho srdce ale aj nohy sa pohli po oznámení jeho smrti. Ďakujem všetkým, najviac p. kaplánovi Štefanovi, za organizáciu a dôstojnú rozlúčku pri zádušnej sv. omši a pohrebe. Ďakujem aj tým, ktorí pomáhali a obsluhovali na smútočnom kare. Pred rokom 13.9. sme vyprevádzali a ja s rodičmi doslova až odprevadili nášho bohoslovca Šimona do kňazského seminára. 13.8. tento rok o 13 h. sme viacerí odprevadili za večnosť kňaza, rodáka z Dulovej Vsi, ktorého posledným prechodným pobytom tu bol práve dom č. 139. Kiež nájde nasledovníkov. Kiež ostane v  našich modlitbách a srdciach. Nech mu milosrdný Boh dá korunu večnej slávy. Kiež námaha jeho života a to čo on urobil prinesie bohaté duchovné ovocie.

|  |
| --- |
| F A R S K É O Z N A M Y:     * 2. a 3. ohlášky: Sviatosť manželstva chcú prijať: Marek Petruška, syn Jána a Marty r. Kropuchovej, nar. v Prešove a bývajúci v Malom Šariši a Ivana Bajusová, dcéra Rastislava a Márie r. Šinglárovej, nar. v Prešove a bývajúca v Lesíčku. * 2. a 3. ohlášky: Sviatosť manželstva chcú prijať: Marek Szabo, syn Jána a Ivety r. Chovancovej, nar. v Prešove a bývajúci v Kokošovcaich a Diana Ištvanová, dcéra Jozefa a Oľgy r. Martausovej, narodená aj bývajúca v Prešove. * 2. a 3. ohlášky: Sviatosť manželstva chcú prijať: Lukáš Petrík, syn Stanislava a Tatiany r. Pavlinskej, nar. v Přerove (ČR) a bývajúci v Šarišských Lužiankach a Nikola Dospivová, dcéra Mariána a Jaroslavy r. Varčovej, nar. v Prešove a bývajúca v Žehni. * 2. a 3. ohlášky: Sviatosť manželstva chcú prijať Štefan Kačina z farnosti Kluknava a Jana Bombíková z Dulovej Vsi. * 2. aj 3. ohlášky: Sviatosť manželstva chcú prijať: Jakub Dzivý Balucha z Dulovej vsi a Zuzana Mihaliková zo Župčan. Kto by vedel o nejakej prekážke pre ktorú by menovaní nemohli platne prijať sv. manželstva nech to zahlási na farskom úrade. * Prvý piatok: Spovedanie pred prvým piatkom ako je v tabuľke, na prvý piatok 3.9. doma chorých od 8 h. Nezabudnite ponúknuť túto možnosť Vašich starším rodičom ak už do kostole nevládzu prísť. Pán Boh Vám v tom požehnaj ! ! ! * Birmovanci: Prajeme Vám pekný záver prázdnin a pozývame začať nový školský rok úprimnou sv. spoveďou a s Božím požehnaním nie iba s rúškom na tvári....Samozrejme toto pozvanie platí aj pre mladších či starších žiakov, študentov aj učiteľov a zamestnancov na rôznych typoch škôl. * Odpustová slávnosť: V nedeľu 5. sept. o 10.30 h. oslávime narodenie Panny Márie odpustovou slávnosťou v Žehni. Srdečne pozývame... * Návšteva sv. otca: Je už spustená registrácia na stránke [www.navstevapapeza.sk](http://www.navstevapapeza.sk). Prosíme mladých, aby s registráciou pomohli starším. Autobus z farnosti vzhľadom k blízkosti miest Košice a Prešov a dostupnej i rýchlej doprave naša farnosť neorganizuje ! Povzbudzujme mladých a našich študentov v Košiciach, aby si takúto jedinečnú možnosť stretnutie sa s pápežom aj naživo nenechali újsť. * Intencie sv. omší: Ešte sú voľné intencie na niektoré sv. omše v septembri. Ozvite sa u p. farára po 28.8. *(po dovolenke)* a zapíšeme ich. * Adorácia: V stredu 25.8. od 17.30 h na Zlatej Bani, v stredu 1.9. od 17 h v Žehni, v piatok 3. 9. hod 16. h. v Dulovej Vsi a od 16.15 h. v Kokošovciach. * Časopis Rebrík: Rodičia detí, ktorí si objednali časopis REBRÍK nech donesú v prvom septembrovom týždni sumu 17, 50 € osobne p. farárovi. PBZ !   Pokojný záver leta Vám prajú a žehnajú Vás +++ *kaplán Štefan a farár Ľubik* |
| BOHOSLUŽBY Farnosti KOKOŠOVCE  21. týždeň Obdobia Cez rok (23.8.2021 – 29.8.2021)   |  |  |  |  |  |  | | --- | --- | --- | --- | --- | --- | | 23.8. | PO | *Pondelok 21. týždňa cez rok* | DULOVA VES | 18.00 | +Anton a ost. r. Sokolovej a Hatokovej *č.170* | | 24.8. | UT | *Sv. Bartolomeja, apoštola, Sviatok* | KOKOŠOVCE | 18.00 | Poďakovanie a ZBP  pre Martu *č.191* | | 25.8. | ST | *Streda 21.týždňa cez rok* | ZLATÁ BAŇA | 18.00 | Úmysel celebranta | | ŽEHŇA | 18.00 | + Juraj + Anna a ost. r. Hudákovej a Čonkovej *č.124* | | 26.8. | ŠT | *Štvrtok 21.týždňa cez rok* | DULOVA VES | 18.00 | + Jozef a ost. r. Sedlákovej a Oravcovej *č.144* | | KOKOŠOVCE | 7.00 | Úmysel celebranta | | 27.8. | PIA | *Sv. Moniky, Spomienka* | KOKOŠOVCE | 18.00 | + Jozef *č.134* | | DULOVA VES | 7.00 | Úmysel celebranta | | 28.8. | SO | *Sv. Augustína, biskupa a učiteľa Cirkvi, Spomienka* | DULOVA VES | 7.00 | + Anna + František *č.7* | | *S nedeľnou platnosťou* | DULOVA VES | 16.00 | Za mladomanželov | | KOKOŠOVCE | 18.00 | Vlastný úmysel | | 29.8. | NE | *22. nedeľa*  *cez rok* | DULOVA VES | 8.00 | ZBP Mária *č.50* | | KOKOŠOVCE | 10.30 | ZBP Daniel, Stanislava, Alena *č.90* | | ZLATÁ BAŇA | 9.00 | Za Boží ľud farnosti | | ŽEHŇA | 9.15 | Vlastný úmysel | | LESÍČEK | 8.00 | *Sv. liturgia s myrovaním* |   „ Aj my zažívame situácie, keď s druhými ľuďmi nesúhlasíme v otázkach, ktoré sú pre nás dôležité. V istom okamihu môžeme podľahnúť pokušeniu druhého človeka úplne odpísať, alebo vidieť blížneho iba prifarbenou optikou svojho nesúhlasu. No ak sa pokúsime načúvať s úprimnou mysľou a veľkorysým srdcom, zistíme, že títo ľudia často majú čo povedať a hovoria nám niečo, čo stojí za to si vypočuť. Neznamená to, že musíme súhlasiť so všetkým čo hovoria a robia. Ale ak budeme prosiť Ducha Svätého o pomoc a budeme mať otvorené oči, všade okolo seba nájdeme „hrudky zlata“, ktoré sú pravdivé, dobré a krásne.“ *Slovo medzi nami, 21.8.2021*  BOHOSLUŽBY Farnosti KOKOŠOVCE  22. týždeň Obdobia Cez rok (30.8.2021 – 5.9.2021)   |  |  |  |  |  |  | | --- | --- | --- | --- | --- | --- | | 30.8. | PO | *Pondelok 22. týždňa cez rok* | DULOVA VES  *Sv. spoveď 7 h* | 7.30 | ZBP bohuznámej | | DULOVA VES  *Sv. spoveď 17 h* | 18.00 | + Pavel + Anton *č.111* | | 31.8. | UT | *Utorok 22. týždňa cez rok* | KOKOŠOVCE  *Sv. spoveď 17 h* | 18.00 | + Mária + Štefan  + Mária + Jozef *č.197* | | LESÍČEK  *Sv. spoveď 15 h* | 16.00 | Za mladomanželov | | 1.9. | ST | *Streda 22.týždňa cez rok* | ZLATÁ BAŇA  *Sv. spoveď 17 h* | 18.00 | + Jozef + Alžbeta + Mária  + František ost. r. Fuchsovej *č.427* | | ŽEHŇA  *Sv. spoveď 17 h* | 18.00 | + Michal Horváth - *výročná* | | 2.9. | ŠT | *Štvrtok 22.týždňa cez rok* | DULOVA VES  *Sv. spoveď 17 h* | 18.00 | +Jozef+ Mária + Ján +Mária ost.  r. Komárovej a Oravcovej *č.150* | | KOKOŠOVCE  *Sv. spoveď 17 h* | 7.30 | *Veni sancte – začiatok šk. roka* | | 18.00 | + Jozef + Agnesa  + Milan + Peter *č.71* | | 3.9. | PIA | *Sv. Gregora Veľkého, pápeža a učiteľa Cirkvi* | KOKOŠOVCE | 18.00 | +Agnesa +Anton +Margita +Michal ost. r. Bednarčákovej a Kmecovej*č.78* | | DULOVA VES | 18.00 | ZBP r. Repkova a Jančárova | | ZLATÁ BAŇA | 17.00 | ZBP Maroš a Anna *č.83* | | ŽEHŇA | 17.00 | + Margita + Štefan + Žofia  + Ondej + Štefan *č.125* | | 4.9. | SO | *Fatimská sobota* | DULOVA VES  *Večeradlo 6.15 h* | 7.00 | Za Ružencové bratstvo | | *S nedeľnou platnosťou* | KOKOŠOVCE | 15.30 | Za mladomanželov | | 5.9. | NE | *23. nedeľa*  *cez rok* | DULOVA VES | 8.00 | ZBP r. Hogerova, Ivanecka, Juhásova *č.142* | | KOKOŠOVCE | 8.00 | Za Ružencové bratstvo | | ZLATÁ BAŇA | 9.15 | ZBP r. Kundíkova  a r. Pulíkova *č.101* | | ŽEHŇA | 10.30 | *Odpustová slávnosť* | | LESÍČEK | 9.15 | *Sv. omša Za Boží ľud farnosti* | |